સૌ પ્રથમ આપણે કુંભ વિવાહ એટલે શું તે સમજીએ. શાસ્ત્રોમાં કુંભને ભગવાન વિષ્ણુ અને મહાલક્ષ્મીનું સ્વરૂપ કહેવાયું છે. આથી જ દરેક શુભ અને માંગલિક કાર્યમાં કુંભ (ઘડા)નું આગવું મહત્ત્વ છે. જ્યારે કોઇપણ કન્યાનો કુંભ વિવાહ કરવાનો હોય કુંભ એ કન્યા માટે ભગવાન વિષ્ણુનું સ્વરૂપ બની જાય છે. શાસ્ત્રોમાં એવી માન્યતા છે કે જે કન્યાનો ભગવાન વિષ્ણુ સાથે વિવાહ થાય તે કન્યા અખંડ સૌભાગ્યવતી રહે છે અને તેનું લગ્નજીવન અક્ષત રહે છે.